**ПОЗИВ ЗА ПРИЈАВУ ИДЕЈА ЗА ПРОГРАМЕ ОБУКЕ У ОБРАЗОВАЊУ**

Поштоване колегинице и колеге,

Подсећамо вас да је Конкурс **Завода за унапређивање образовања и васпитања (ЗУОВ)** за одобравање програма сталног стручног усавршавања наставника, васпитача и стручних сарадника **одложен у октобру 2020. године због епидемиолошке ситуације. Његова реализација је најављена за октобар 2021. године**.

У сусрет расписивању Конкурса ЗУОВ-а **позивамо вас да се пријавите као аутори и да том приликом пријавите и тему за семинар са којом бисте аплицирали на предстојећем Конкурсу.**

На седници одржаној 17.06.2021. године УО ДДС је подржао иницијативу Развојног центра ДДС за избор идеја за семинаре које би Друштво дефектолога Србије у својству организатора подржао на предстојећем Конкурсу ЗУОВ-а. Одлуком УО ДДС одобрена су средства за највише 5 програма за чију ће пријаву ДДС пружити административно-техничку и финансијску подршку.

Позив ће бити реализован у неколико корака:

1. Пријављивање кандидата и идеја,
2. Ужи избор пријављених идеја,
3. Коктакт чланова Комисије Развојног центра ДДС са изабраним кандидатима и
4. Коначан избор и обавештавање кандидата и јавности.

ДДС, као организатор, ће:

* Обезбедити помоћ кандидату у избору структуре семинара и реализатора, као и дефинисању програмских садржаја,
* Пружити административно-техничку и финансијску подршку у поступку пријаве и реализације семинара,
* Промовисати семинар кроз различите маркетиншке активности,
* Обезбеђивати услове за реализацију семинара.

**ОПШТИ УСЛОВИ ПРИЈАВЕ НА ПОЗИВ ДДС-а**

* Аутори, носиоци програма обука, морају бити активни чланови ДДС (регулисана чланарина за 2020. и 2021. годину),
* Коаутори и реализатори могу бити и колеге из других струка,
* Аутори могу пријавити највише две идеје за семинар, а као реализатори могу бити пријављени на више програма обуке,
* За један програм обуке може бити пријављено до три аутора/коаутора и до шест реализатора,
* Идеја за тему семинара треба да буде актуелна и квалитетна,
* Предност имају семинари који се реализују непосредно, али семинар може бити и на даљину/електронски,
* Аутори морају имати одговарајуће референце у вези са темом програма,
* Реализатори морају имати одговарајуће референце и у вези са темом програма и са елементарним вештинама и искуством у извођењу обука,
* Програмски садржаји семинара треба да допринесу развијању компетенција запослених у образовању, а његови елементи међусобно повезани и логично усаглашени,
* Комисија Развојног центра ДДС задржава право потраживања додатних информација од кандидата пре доношења одлуке,
* Неблаговремено послате, непотпуне и неправилно попуњене пријаве, као и пријаве чији аутори не испуњавају услове конкурса неће бити узете у разматрање,
* Одабрани кандидати/аутори се, прихватањем сарадње са Развојним центром ДДС, обавезују да припреме садржај пријаве на Конкурс ЗУОВ-а и нацрт садржаја програма обуке у електронској форми најкасније до 15. октобра 2021. године. У супротном, програм обуке неће бити подржан од стране Друштва.

Детаљни услови сарадње биће дефинисани Уговором о ауторском делу између кандидата/аутора и/или реализатора и ДДС.

**ПОМОЋНЕ ИНФОРМАЦИЈЕ АУТОРИМА У ПЛАНИРАЊУ ПРОГРАМА ОБУКЕ**

Препоручујемо да се у планирању програма обуке детаљније упознате са важећим Правилником о сталном стручном усавршавању и напредовању у звања наставника, васпитача и стручних сарадника („Сл. гласник РС”, бр. 81/2017 и 48/2018) доступном на линку: <https://www.paragraf.rs/propisi/pravilnik-strucnom-usavrsavanju-napredovanju-zvanja-nastavnika-vaspitaca-strucnih.html>

Посебно са садржајем члана 8 поменутог Правилника у ком су дате смернице за начин реализације, трајање обуке, број учесника и реализатора. У случају измена и допуна Правилника у периоду пријаве идеја, аутор је у обавези да планира обуку у складу са тим.

Након што Комисија Развојног центра ДДС размотри приспеле пријаве и направи ужи избор, биће организован контакт са изабраним кандидатима и извршена селекција кандидата/аутора програма обука које ће Друштво дефектолога Србије подржати на предстојећем конкурсу.

Кандидати и јавност ће бити обавештени о избору пријављених идеја путем званичног сајта и ФБ странице Друштва.

Рок за пријаву по позиву је **01.10.2021. године у 23:59 сати,** а можете се **пријавити попуњавањем онлајн упитника на следећем линку** <https://forms.gle/WqDTpCbyEyH939jKA>

Са срећом свим пријављеним ауторима!!!

Развојни центар Друштва дефектолога Србије